钦定古今图书集成/明伦汇编/闺媛典/第019卷 > 水龙吟 前人
## 钦定古今图书集成/明伦汇编/闺媛典/第019卷 > 水龙吟 前人

经年不见书来，后期杳杳从谁问。梅英腊小，柳枝金
嫩，艳阳春近。罗幕风柔，泛红浮绿，连朝花信。念平生
多少，情条恨叶，镇长使、芳心困。可是风流薄命，镜
台前、松松馀鬓。茜桃凝粉，熏兰涨腻，翠愁红损。纵使
归来，灯前月下，恐难相认。卷重帘憔悴，残妆泪洗，把
罗襟揾。